SCM ยอดขายสินค้าเกษตรเพิ่ม ประคองงวด 9 เดือนกำไร 134 ลบ.
SCM เผยยอดขายสินค้าเกษตรเพิ่ม ประคองงวด 9 เดือนมีกำไร 134 ลบ. ลดลง 8% จากปีก่อนกำไร 146.66 ลบ.
SCM ยอดขายสินค้าเกษตรเพิ่ม ประคองงวด 9 เดือนกำไร 134 ลบ. ลดลง 8% 
8 พ.ย. 2565

บริษัท ซัคเซสมอร์ บีอิ้งค์ จำกัด (มหาชน) หรือ SCM รายงานผลการดำเนินงานงวดไตรมาส 3/65 และงวด 9 เดือนปี 65 สิ้นสุดวันที่ 30 ก.ย.65 ดังนี้

โดยรายได้จากการจำหน่ายสินค้าผ่านนักธุรกิจในงวดเก้าเดือนแรกของปี 2565 ลดลง 13.3 ล้านบาท หรือลดลงร้อยละ 1.7 โดยมีสาเหตุหลักมาจากยอดขายในประเทศที่ลดลงจากกลุ่มผลิตภัณฑ์เสริมอาหาร ตามภาวะเศรษฐกิจและกำลังซื้อของผู้บริโภคที่ยังคงอยู่ในช่วงเริ่มฟื้นตัวจากผลกระทบของการแพร่ระบาดของเชื้อไวรัสโคโรน่า (COVID-19)
ขณะที่กลุ่มผลิตภัณฑ์เพื่อการเกษตร ยังคงมียอดขายที่เติบโตขึ้นอย่างต่อเนื่อง เนื่องจากลูกค้าให้การยอมรับและบอกต่อในตัวผลิตภัณฑ์มากขึ้น ประกอบกับภาวะราคาปุ้ยที่ปรับตัวสูงขึ้น ทำให้สินค้าเพื่อการเกษตรของบริษัท ฯ สามารถเข้าทำตลาดและได้รับความสนใจจากลูกค้ามากขึ้น
ทั้งนี้ เนื่องจากรายได้ที่มาจากกลุ่มผลิตภัณฑ์เสริมอาหาร อยู่ในสัดส่วนที่มากกว่ารายได้จากกลุ่มผลิตภัณฑ์เพื่อการเกษตร การลดลงของยอดขายในกลุ่มผลิตภัณฑ์เสริมอาหาร จึงมีผลทำให้รายได้จากการจำหน่ายสินค้าผ่านนักธุรกิจในงวดเก้าเดือนแรกของปี 2565 ปรับตัวลดลง
 